Seabourn Spirit
De Seabourn Spirit ass, nieft dem Seabourn Pride an der Seabourn Legend, eent vun den dräi baugläiche Luxus-Schëffer vun der Seabourn Cruise Line, mat deenen dëse Reeder Croisièren duerchféiert.

Piratenattack op d'Seabourn Spirit 

Bekannt gouf d'Schëff duerch en Ugrëff vu Pirate virun der Küst vu Somalia de 5. November 2005. D'Schëff gouf vun zwee klenge Booter mat ongeféier 12 Piraten u Bord ugegraff. Si hate Mitrailletten (AK-47) a Rakéitegranaten, eng Zort Panzerfausten, dobäi. Eng Granat huet d'Schëff getraff, an e Member vum Equipage gouf dobäi liicht verwonnt.

D'Seabourn Spirit huet sech per Long Range Acoustic Device LRAD geint den Ugrëff gewiert a konnt am Zickzackkurs a Richtung offent Mier entkommen. Uschléissend ass den US-Zerstéierer USS Gonzalez (DDG-66) zu Hëllef komm a seng Sprengstoffexperte konnten d'Granat, déi net explodéiert war, sécherstellen.

Literatur 
 Ward, Douglas: Berlitz Complete Guide to Cruising & Cruise Ships 2006, ISBN 981-246-739-4

Kuckt och 
 Schëff
 Seabourn Cruise Line
 Lëscht vu Croisièreschëffer
 Lëscht vu Reedereie mat Croisièreschëffer

Um Spaweck 

 Offiziell Säit vun der Seabourn Cruise Line
 Bewäertung vu Croisièresschëffer
 Postkaarten vu Croisièreschëffer 

Croisièresschëffer
Terrorismus